2. ลักษณะการประกอบธุรกิจ

(1) นายอัลเบอร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โก เมื่อปี พ.ศ. 2425 ประกอบกิจการค้าขายสินค้าเบ็ดเตล็ด
นำเข้าสินค้าเครื่องใช้ในครัวเรือน ส่งออกไม้สัก ยางสน ครั่ง หนังสัตว์และข้าว การประกันภัย
การธนาคาร เป็นตัวแทนธนาคารอินโดจีนธนาคารฮ่องกงและเซี่ยงไฮ้ และบริษัทเดินเรือ ในปี
พ.ศ. 2439 นายอัลเบอร์ต เบอร์ลี่ ได้สืบทอดการดำเนินธุรกิจทั้งหมด และได้เปลี่ยนชื่อเป็น
ห้างเบอร์ลี่ ยุคเกอร์ แอนด์โก เมื่อปี พ.ศ. 2467 ในปี พ.ศ. 2500 นายวอลเตอร์ ลิโอ
ไมเยอร์
ได้เข้ามาบริหารงานและได้เปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัทในปี
พ.ศ. 2508 และต่อมาเป็นบริษัท เบอร์ลี่ ยุคเกอร์ จำกัด เมื่อปี พ.ศ. 2511
เมื่อตลาดหลักทรัพย์แห่งประเทศไทยได้จัดตั้งขึ้นในปี พ.ศ. 2517 บริษัท เบอร์ลี่ ยุคเกอร์
ได้เป็นหนึ่งในเจ็ดบริษัทแรกที่เข้าเป็นบริษัทจดทะเบียนในตลาดหลักทรัพย์ และปี พ.ศ. 2536
ได้แปรสภาพเป็น บริษัท เบอร์ลี่ ยุคเกอร์ จำกัด (มหาชน)

(2) เบอร์ลี่ ยุคเกอร์ แบ่งธุรกิจหลักเป็น 4 กลุ่ม ดังนี้ บรรจุภัณฑ์ สินค้าอุปโภคบริโภค
ผลิตภัณฑ์ด้านเทคนิคและเทคโนโลยีทางภาพ มีบริษัทย่อยที่สำคัญ 7 บริษัท
และบริษัทร่วมที่ดำเนินงานอยู่ 4 บริษัท เบอร์ลี่ ยุคเกอร์ และบริษัทย่อย ประกอบธุรกิจทั้งการผลิต
การจัดจำหน่าย และการให้บริการ

บรรจุภัณฑ์

มีบริษัทย่อย คือบริษัท อุตสาหกรรมทำเครื่องแก้วไทย
เป็นผู้ผลิตบรรจุภัณฑ์แก้วให้แก่ฝ่ายผลิตภัณฑ์เครื่องแก้วของเบอร์ลี่ ยุคเกอร์ ซึ่งเป็นผู้จัดจำหน่าย
และบริษัทร่วมคือบริษัท เบอร์ลี่ พรอสแพค เป็นผู้ผลิตบรรจุภัณฑ์พลาสติกแข็งให้แก่ลูกค้าสำคัญกลุ่มหนึ่ง
ซึ่งมีสถานภาพที่มั่นคงในตลาดของตนเอง
กลุ่มเป็นผู้ผลิตบรรจุภัณฑ์แก้วเอกชนชั้นนำในประเทศซึ่งมีส่วนแบ่งการตลาดประมาณร้อยละ 40

 สินค้าอุปโภคบริโภค

มีบริษัทย่อย 3 บริษัท
เป็นผู้ผลิตสินค้าที่เป็นเครื่องหมายการค้าของบริษัทเองควบคู่ไปกับการให้บริการด้านการตลาด
การขาย การจัดจำหน่ายและการผลิตสินค้าให้กับผู้อื่น บริษัท เบอร์ลี่ ยุคเกอร์ เซลล็อกซ์
จัดการด้านการตลาดและจัดจำหน่ายกระดาษอนามัยที่เป็นตราของตนเองได้แก่ เซลล็อกซ์และซิลค์
ขณะเดียวกันยังเป็นผู้จัดจำหน่ายสบู่และแชมพูนกแก้วและสบู่เลอเวีย ซึ่งผลิตโดยบริษัท
รูเบียอุตสาหกรรม ซึ่งเป็นผู้ผลิตสินค้าเครื่องใช้ส่วนตัวและลูกอมให้แก่บุคคลภายนอกด้วย บริษัท
เบอร์ลี่ ยุคเกอร์ ฟู้ดส์ จัดการด้านการตลาดและจัดจำหน่ายมันฝรั่งทอดตราเทสโต
ขนมขบเคี้ยวตราปาร์ตี้ แคมปัส ไบตี้และแดนดี้ ฝ่ายสินค้าอุปโภคบริโภคของ เบอร์ลี่ ยุคเกอร์
จัดการด้านการตลาดและจัด

แก้ไขเพิ่มเติมข้อมูล วันที่ 27 กรกฎาคม 2544

จำหน่ายผลิตภัณฑ์ภายใต้เครื่องหมายการค้าผู้อื่นเท่านั้น เช่น ลูกอม อาหาร
ไวน์และเครื่องใช้ส่วนตัว ฝ่ายสินค้าเครื่องเขียน จัดการด้านการตลาดสินค้าเครื่องเขียนต่าง ๆ
ที่ใช้ในสถาบันและสำนักงานทั่วไป ภายใต้เครื่องหมายการค้าของผู้อื่น ควบคู่กับของบริษัทเอง
ภายใต้เครื่องหมายการค้า บี-เจ บริษัท เบอร์ลี่ยุคเกอร์ โลจิสติกส์
บริษัทย่อยอีกบริษัทหนึ่งได้รวมหน่วยงานคลังสินค้าและขนส่งของบริษัทเข้าด้วยกันเพื่อขยายขอบเขตการบริการด้านคลังสินค้าและขนส่งให้กว้างขวางยิ่งขึ้น
โดยบริการให้แก่กลุ่มและธุรกิจของบุคคลอื่น

 ผลิตภัณฑ์ด้านเทคนิค

ธุรกิจในส่วนของผลิตภัณฑ์ด้านเทคนิคจะมุ่งเน้นทางด้านการตลาด การจัดจำหน่ายและการบริการ
บริษัท เบอร์ลี่ ยุคเกอร์ สเปเชียลตี้ส์
ดูแลในส่วนของสินค้าประเภทเคมีอุตสาหกรรมสารทำความเย็นตลอดจนเคมีภัณฑ์อาหารและเครื่องสำอาง
ยา ตัวทำละลายโซลเว้นท์ในงานอิเล็กทรอนิกส์ สารเคลือบผิวและสารเติมแต่งในน้ำมันหล่อลื่น
ฝ่ายเวชภัณฑ์ของเบอร์ลี่ ยุคเกอร์ เป็นผู้จัดหาผลิตภัณฑ์ทางการแพทย์ เช่น เภสัชภัณฑ์
วัสดุและเครื่องมือทางการแพทย์ ฝ่ายวิศวกรรมเบอร์ลี่ ยุคเกอร์
เป็นผู้จัดการด้านระบบลำเลียงและขนส่งวัสดุ ผลิตภัณฑ์เพื่อการอุตสาหกรรมและระบบควบคุมอัตโนมัติ
นอกจากนี้ ธุรกิจของกลุ่มผลิตภัณฑ์ด้านเทคนิคยังมีบริษัทร่วมทุนที่เบอร์ลี่ ยุคเกอร์ ถือหุ้นร้อยละ 51
คือบริษัท ไทยคลินิโปร เป็นผู้ผลิตเสื้อคลุมทางการแพทย์ชนิดใช้ครั้งเดียวทิ้ง

 เทคโนโลยีทางภาพ

กลุ่มนี้ดำเนินธุรกิจในด้านการตลาด การขายและการจัดจำหน่าย
ผลิตภัณฑ์ถ่ายภาพและระบบภาพดิจิตอล ให้แก่ผู้ผลิตชั้นนำจากต่างประเทศ
โดยจัดจำหน่ายให้แก่หน่วยงานราชการโรงพยาบาล
ธุรกิจการพิมพ์และผู้บริโภคในระดับอาชีพและสมัครเล่น

โครงสร้างการถือหุ้นของกลุ่มบริษัท เบอร์ลี่ ยุคเกอร์ {เอกสารแนบ 3
เรื่องลักษณะการประกอบธุรกิจ (ข้อ 2)}

(3) โครงสร้างรายได้

{เอกสารแนบ 3 เรื่องลักษณะการประกอบธุรกิจ (ข้อ 3)}

แก้ไขเพิ่มเติมข้อมูล วันที่ 27 กรกฎาคม 2544

(4) เป้าหมายการดำเนินธุรกิจ (Goal)

  ความก้าวหน้าของวัตถุประสงค์หลักในปี 2543

  เพิ่มสภาพคล่องของหุ้น

บริษัทได้แจ้งปัญหาการขาดสภาพคล่องให้แก่ผู้ถือหุ้นใหญ่ทราบอย่างต่อเนื่อง
จนกระทั่งปัจจุบันยังไม่มีวิธีการที่เหมาะสมในการแก้ไขปัญหานี้ได้อย่างมีประสิทธิผล
ก่อนหน้าการจ่ายเงินปันผลระหว่างกาล ราคาหุ้นของเบอร์ลี่ ยุคเกอร์ ได้ขึ้นไปถึงร้อยละ 39
ของราคาตลาด บริษัทมีความประสงค์ที่จะให้ผู้ถือหุ้นได้รับผลประโยชน์เพิ่ม
การจ่ายเงินปันผลพิเศษครั้งนี้เป็นวิธีการหนึ่งที่ช่วยเพิ่มสภาพคล่องของการซื้อขายหุ้น

เพิ่มและซ่อมบำรุงเตาหลอมของบริษัท อุตสาหกรรมทำเครื่องแก้วไทย
ให้เสร็จสมบูรณ์และเพิ่มประสิทธิภาพอย่างต่อเนื่อง

การเพิ่มขยายและซ่อมบำรุงเตาหลอมขนาดใหญ่ใหม่ที่ราษฎร์บูรณะได้เสร็จสิ้นสมบูรณ์ตามเวลาที่กำหนดและอยู่ในงบประมาณ
แผนงานนี้เดิมกำหนดไว้ในปี 2542 แต่ได้เลื่อนมาในปีนี้
เนื่องจากเมื่อปีที่ผ่านมาความต้องการผลิตภัณฑ์มีจำนวนน้อย เตาเผาขนาดเล็กอื่น ๆ
ที่ต้องเพิ่มและซ่อมบำรุงได้ดำเนินการอย่างต่อเนื่อง
เพื่อเป็นหลักประกันว่าเตาเผาเหล่านั้นมีประสิทธิภาพสูงสุดและมีอายุการใช้งานยืนยาว
ต้นทุนของโรงงานได้รับการดูแลอย่างรอบคอบทุกวิถีทาง
บริษัทได้ตกลงทำสัญญาซื้อวัตถุดิบล่วงหน้าเพื่อลดความเสี่ยงในเรื่องราคาที่มีแนวโน้มจะสูงขึ้นตลอดเวลา

การดำเนินงานของบริษัท เบอร์ลี่ ยุคเกอร์ โลจิสติกส์ บรรลุผลสำเร็จเต็มประสิทธิภาพ

ในระหว่างปี ระบบบริหารสินค้าคงคลังและคลังสินค้าใหม่ได้นำมาใช้กับบริษัท เบอร์ลี่ ยุคเกอร์
โลจิสติกส์
การเก็บสินค้าคงคลังที่มีประสิทธิผลมาจากการเสริมสร้างระบบจัดเก็บสินค้าที่ทันสมัยด้วยการลงทุนเป็นจำนวนมาก
เพื่อดึงดูดลูกค้าอื่นมาใช้บริการ และในปี 2544
บริษัทจะพยายามทุกวิถีทางในการขยายฐานลูกค้าออกไปอย่างต่อเนื่อง

เพิ่มส่วนแบ่งการตลาดในสินค้าอุปโภคบริโภคที่เป็นตราของบริษัท

ปัจจุบันบริษัท เบอร์ลี่ ยุคเกอร์ เซลล็อกซ์
เป็นผู้นำในการผลิตกระดาษอนามัยชนิดม้วนในประเทศไทย ในปี 2542
ยอดขายของกระดาษอนามัยตราเซลล็อกซ์และตราซิลค์ เพิ่มมากขึ้นอย่างเห็นได้ชัด
สบู่หอมนกแก้วได้ส่วนแบ่งการตลาดเพิ่มขึ้นอย่างต่อเนื่อง
โดยเฉพาะสบู่หอมนกแก้วชนิดสีเขียวซึ่งเป็นต้นตำรับได้รับความนิยมอย่างท่วมท้นในต่างจังหวัด
ยอดขายของมันทอดกรอบเทสโตเพิ่มขึ้นเป็นอย่างมาก
แต่ต้องประสบกับปัญหาการแข่งขันสูงและมีสินค้าใหม่ ๆ เกิดขึ้นตลอดเวลา
บริษัทไม่ประสบความสำเร็จในการเพิ่มส่วนแบ่งตลาดของขนมขบเคี้ยวตราปาร์ตี้

แก้ไขเพิ่มเติมข้อมูล วันที่ 27 กรกฎาคม 2544

แสวงหาการลงทุนในกิจการสินค้าอุปโภคบริโภคและพาณิชย์อิเล็กทรอนิกส์

บริษัทยังไม่สามารถสรรหากิจการที่เหมาะสมในด้านสินค้าอุปโภคบริโภค อย่างไรก็ตาม
สินค้าอุปโภคบริโภคที่เป็นตราของ เบอร์ลี่ ยุคเกอร์ ประสบความสำเร็จในด้านส่วนแบ่งการตลาด
ในเดือนตุลาคม 2543 บริษัทได้เข้าร่วมเป็นสมาชิกผู้ก่อตั้งรายหนึ่งของ ไทยเทรดเด็กซ์.คอม
(thaitradex.com) ซึ่งเป็นโครงการริเริ่มในการประกอบกิจการพาณิชย์อิเล็กทรอนิกส์ในภูมิภาค
บริษัทได้ขยายระบบเชื่อมต่อแลกเปลี่ยนข้อมูลทางอิเล็กทรอนิกส์กับลูกค้ารายใหญ่อย่างต่อเนื่อง
และเสริมสร้างระบบพื้นฐานเพื่อจุดมุ่งหมายในการขยายกิจการให้กว้างขวางออกไป

ขยายธุรกิจการจัดจำหน่ายสินค้าอุปโภคบริโภคและเคมีภัณฑ์สู่ภูมิภาค

ปัจจุบันธุรกิจของกลุ่มในประเทศเวียดนามและเมียนมาร์ ดำเนินไปอย่างแข็งแกร่ง
โดยแต่งตั้งทีมผู้บริหารขนาดเล็กในท้องถิ่นซึ่งจะเป็นตัวแทนของเบอร์ลี่ ยุคเกอร์
และเจ้าของสินค้าอื่น ในเวลาเดียวกันบริษัทมีตัวแทนที่มีประสิทธิภาพในประเทศกัมพูชาและลาว
บริษัทมีเป้าหมายจะขยายธุรกิจไปยังประเทศเพื่อนบ้านอย่างต่อเนื่อง

เป้าหมายการดำเนินธุรกิจในปี 2544

-   เพิ่มการส่งออกบรรจุภัณฑ์แก้วและสินค้าอุปโภคบริโภค

-   ดำเนินการให้ราคาขายของบรรจุภัณฑ์แก้วสอดคล้องกับต้นทุนการผลิตและค่าใช้

  จ่ายของโรงงาน

-   เพิ่มผลกำไรในธุรกิจสินค้าอุปโภคบริโภคโดยการนำเสนอผลิตภัณฑ์ชั้นดีและเพิ่ม

  ประสิทธิภาพในการดำเนินการ

-   นำระบบสั่งซื้อสินค้าและชำระเงินทางอิเล็กทรอนิกส์มาใช้กับลูกค้ารายใหญ่

-   ดำเนินการขายธุรกิจที่ไม่ใช่ธุรกิจหลักของบริษัทให้เสร็จสิ้นสมบูรณ์รวมทั้งบริษัท

  ประปาปทุมธานี

-   ดำเนินการแก้ไขสภาพคล่องของหุ้นอย่างต่อเนื่อง
    รวมถึงหามาตรการอื่นเพื่อเพิ่มผลตอบแทนให้แก่ผู้ถือหุ้น